Gadūnavo herbas

Gadūnavo herbas – pagrindinis Gadūnavo miestelio ir Gadūnavo seniūnijos (Telšių rajono savivaldybė) heraldikos atributas.

 Aprašas 

Mėlyname herbo fone – baltas varpas ir dvi liepsnelės, primenančios senąjį Degenių pavadinimą, o varpas – ryšio tarp dangaus ir žemės simbolis, kviečiantis maldai, primenantis būtinybę paklusti Dievo įsakymams.

 Simbolika 

Varpas dėl savo formos dažnai lyginamas su skliautu. Varpo skambesys dažnai įspėdavo žmones apie besiartinančius pavojus, pranešdavo geras žinias, o mėlynas herbo fonas primena Gadonų heraldinį simbolį, pabrėžia dieviškumą ir tyrumą.Janina Bucevičė. Turtinga Gadūnavo miestelio ir jo apylinkių istorija. 2018-06-19, Tzinios.lt (tikrinta 2021-09-01). Herbe dominuoja dvi spalvos: mėlyna simbolizuoja orą, dangų, dieviškumą ir tyrumą; balta – gėrį, sėkmę, vaisingumą. 

 Istorija 

2014 m. gruodžio 3 d. herbą dekretu Nr. 1K-161 patvirtino prezidentė Dalia Grybauskaitė.LR Prezidento dekretas Nr. 1K-161 Herbas pašventintas 2015 m. birželio 14 d.Gadūnavo seniūnijos heraldikos įteisinimas – istorinis įvykis. 2015-06-23, Tzinios.lt (tikrinta 2021-09-01).

 Šaltiniai 

Kategorija:Gadūnavas
Kategorija:2014 m. patvirtinti Lietuvos gyvenviečių herbai
Kategorija:Telšių rajono savivaldybės gyvenviečių herbai
Kategorija:Lietuvos miestelių herbai